চিলির কাছে টাই ব্রেকারে ম্যাচ হেরে কনফেডারেশন কাপ থেকে ছিটকে যাওয়ার পর ৩১ বছরের পর্তুগিজ মহাতারকা অবশ্য অন্য একটি খবর গোটা দুনিয়ার কাছে ফাঁস করে দিয়েছেন। তিনি ফের বাবা হয়েছেন। এবার যমজ দুই পুত্রসন্তানের। ‘‌সি আর সেভেন’‌ যে আবার বাবা হতে চলেছেন তা জানা গিয়েছিল চলতি মাসের গোড়ার দিকেই প্রকাশিত একটি প্রতিবেদনে। দুই যমজ সন্তানের মায়ের নাম অবশ্য প্রকাশ্যে আনা হয়নি। শুধু এটুকু জানা গেছে যে, ‘‌সারোগেসি’‌ পদ্ধতির মাধ্যমেই রোনালদো দ্বিতীয়বার বাবা হলেন। মানে গর্ভ ভাড়া নিয়েছিলেন তিনি।